ბედრჟიხოვი (იაბლონეც-ნად-ნისოუს რაიონი)

ბედრჟიხოვი (, ) — მუნიციპალიტეტი და სოფელი ჩეხეთის რესპუბლიკის ლიბერეცის მხარის იაბლონეც-ნად-ნისოუს რაიონში. სოფელში 300-მდე ადამიანი ცხოვრობს.

სახელწოდება
ბედრჟიხოვს თავდაპირველად გერმანული სახელწოდება ფრიდრიხსვალდი ერქვა. ეს სახელი ქალაქს რედერნის გრაფ მელქიორის მამის პატივსაცემად უწოდეს. გრაფის მამამ აქ პირველი დასახლება დააარსა და სახელად მას ფრიდრიხი ერქვა. გერმანული სახელწოდება სიტყვასიტყვით „ფრიდრიხის ტყეს“ ნიშნავს. მეორე მსოფლიო ომის შემდეგ ქალაქის გერმანული დასახელება ჩეხური ვარიანტით შეიცვალა.

ისტორია
XVI საუკუნის ბოლოს ბედრჟიხოვის დღევანდელი ტერიტორია მთლიანად ტყით იყო დაფარული. ბედრჟიხოვი ისტორიულ წყაროებში პირველად 1602 წელს არის მოხსენიებული. ის ლიბერეცის მემამულე გრაფ მელქიორს ეკუთვნოდა. 1598 წელს პეტრე ვანდერმა გრაფს ამ ადგილებში მინის ქარხნის დაარსების ნებართვა სთხოვა. მალე მინის ქარხნის გარშემო დასახლებაც გაჩნდა. 
ამ ისტორიული მინის ქარხნის შენობა ჩეხეთის რესპუბლიკის კულტურული ძეგლების სიაშია შეტანილი. 
1894 წელს ქალაქში გაიხსნა ფოსტა. მეორე მსოფლიო ომის შემდეგ აქ არსებული გერმანულენოვანი მოსახლეობა გადაასახლეს და ჩეხებით ჩაანაცვლეს.

1980 წლიდან 1990 წლამდე სოფელი იანოვ-ნად-ნისოუს მუნიციპალიტეტის შემადგენლობაში შედიოდა, ხოლო 1990 წლის 1 აგვისტოდან დამოუკიდებელი მუნიციპალიტეტი გახდა. 

საკუთარი გერბისა და დროშის გამოყენების უფლება მუნიციპალიტეტს ჩეხეთის რესპუბლიკის პარლამენტის დეპუტატთა პალატის 2009 წლის 17 ივნისის გადაწყვეტილებით მიენიჭა.“Symboly – Bedřichov,” *Registr komunálních symbolů*, Poslanecká sněmovna Parlamentu České republiky, decision date 17 June 2009, symbol no. 51; retrieved from https://rekos.psp.cz/detail-symbolu/id/697

ღირსშესანიშნაოები
ბედრჟიხოვის მთავარი ღირსშესანიშნაობა წმინდა ანტონ პადუელის ეკლესიაა. იგი ნეო-გოთურ სტილში 1930–1932 წლებში აშენდა.

შამალოვა მონადირეთა სახლს კულტურული ძეგლის სტატუსი აქვს. თავდაპირველად ის XVIII საუკუნის მეორე ნახევარში საცხოვრებელ სახლად ააშენეს, 1817 წელს გრაფმა კლამ-გალასმა შენობა მონადირეთა სახლად გადააკეთა.

 ფოტოგალერეა 

</center>

 რესურსები ინტერნეტში 


 სქოლიო